קרוליין בלקיסטון

קרוליין ג'ורג'יאנה בלקיסטון (באנגלית: Caroline Georgiana Blakiston; נולדה ב-13 בפברואר 1933) היא שחקנית אנגלייה. לקהל הבריטי היא מוכרת מהופעתה בסדרה הקומית "Brass", ולקהל הבינלאומי היא ידועה מהופעתה בתפקיד מון מות'מה בסרט "שובו של הג'דיי" מסדרת סרטי "מלחמת הכוכבים", ובתפקיד הדודה אגאתה בסדרה "פולדארק".

ביוגרפיה
בלקיסטון נולדה בלונדון, בתו הצעירה של הארכיאונאי והסופר יו נואל בלקיסטון ושל רייצ'ל ג'ורג'יאנה (צאצאית של הדוכס השישי מבדפורד ושל הרוזן השני מגראנוויל). מקור המשפחה ממחוז דרהאם, והם קרובי משפחה של הברונטים בלקיסטון.

היא למדה משחק באקדמיה המלכותית לאמנות הדרמה (RADA).

בשנות ה-60 של המאה ה-20 הופיעה בלקיסטון בשלושה פרקים של הסדרה "הגומלים", כמו גם בהפקות של ITC כגון "המלאך", "Department S" ובפרק בסדרה "Randall and Hopkirk (Deceased)". ב-1967 שיחקה בתפקיד מרג'ורי פראר בסדרה "ההגדה לבית פורסייט" עיבוד לרומנים מאת ג'ון גולסוורתי. ב-1977 הופיעה בתפקיד ליידי פולטון בסדרת הטלוויזיה "Raffles", ובתפקיד הלן קרובליט בסדרת "Murder Most English". ב-1980 ו-1981 כיכבה בסדרה הקומית "Private Schulz" של ה-BBC בתפקיד הרוזנת.

ב-1983 שיחקה בלקיסטון בתפקיד ליידי פיישנס הארדקר בסדרה הסאטירית "Brass" של חברת "גרנדה", שרצה במשך שלוש עונות. ב-1983 גילמה את מון מות'מה, אחת המנהיגות של ברית המורדים, בסרט "שובו של הג'דיי" מתוך סדרת סרטי "מלחמת הכוכבים". בשנים 1984 ו-1985 כיכבה בתפקיד ראשי לצדו של אלן מקאוון בסדרה "Mr. Palfrey of Westminster".

ב-1986 גילמה בלקיסטון את בס סדג'וויק בפרק "At Bertram's Hotel" בסדרה "מיס מארפל" בכיכובה של ג'ואן היקסון. עוד הופיעה בתפקיד גרושתו של ליונל הרדקאסל (בגילומו של ג'פרי פאלמר) בפרק בסדרה "בחלוף השנים". בין השנים 2015 ל-2018 גילמה בלקיסטון את הדודה אגאתה בסדרה "פולדארק".

חיים אישיים
ב-1970 התחתנה בלקיסטון עם השחקן ראסל האנטר. השניים הכירו כששיחקו יחד במחזה "חלום ליל קיץ" בתיאטרון הפתוח ריג'נטס פארק. נולדו להם בן ובת. בהמשך בני הזוג התגרשו.

פילמוגרפיה
קולנוע
 שנה שם שם באנגלית תפקיד הערות 1966 The Trygon Factor נזירה לבנה 1969 The Magic Christian אסתר גרנד הנכבדה 1971 יום ראשון הארור Sunday Bloody Sunday אישה חותרת 1979 יאנקים Yanks Golfing friend 1983 מלחמת הכוכבים - פרק 6: שובו של הג'דיי Return of the Jedi מון מות'מה 1987 הפרוטוקול הרביעי The Fourth Protocol אנג'לה ברנסון עיבוד לספר הפרוטוקול הרביעי

טלוויזיה
 שנה שם שם באנגלית תפקיד הערות 1961–1967 הגומלים The Avengers תפקידים שונים סדרת טלוויזיה (3 פרקים) 1962 City Beneath the Sea ד"ר אן בויד סדרת טלוויזיה (7 פרקים) 1966 המלאך The Saint אלינור בסטיון בפרק "The Convenient Monster" 1967 ההגדה לבית פורסייט The Forsyte Saga מרג'ורי פראר סדרת טלוויזיה (4 פרקים) 1968 The Caesars אגריפינה סדרת טלוויזיה (4 פרקים) 1969 Department S קייט מורטימר בפרק "The Shift That Never Was" 1969 Randall and Hopkirk (Deceased) קארן האוורת' בפרק "Never Trust A Ghost" 1978 עלובי החיים Les Misérables מאדאם ת'נרדייה סרט טלוויזיה 1978 Crown Court קתלין פנטון QC בפרק "Association" 1979 Prince Regent ליידי פרנסס ג'רסי סדרת טלוויזיה (3 פרקים) 1979–1980 The Mallens אנה בריגמור סדרת טלוויזיה (4 פרקים) 1980 Shoestring מוניקה בפרק "Looking for Mr.Wright" 1981 Private Schulz הרוזנת סדרת טלוויזיה (פרק אחד) 1983–1990 Brass ליידי פיישנס הארדקר 1984–1985 Mr. Palfrey of Westminster הרכזת סדרת טלוויזיה (10 פרקים) 1985 Charters and Caldicott מרגרט מוטרם סדרת טלוויזיה (6 פרקים) 1987 מיס מארפל Miss Marple בס סג'וויק בפרק "At Bertram's Hotel" 1996 בחלוף השנים As Time Goes By מרגרט בפרק "Lionel's Ex-Wife" 2004 רציחות במידסומר Midsomer Murders אנג'לה הרטלי בפרק "Bantling Boy" 2006 קו היופי The Line of Beauty ליידי פרטרידג' מיני-סדרה 2009 רציחות במידסומר Midsomer Murders הילרי קומפטון בפרק "Small Mercies" 2012 הולבי סיטי Holby City קתלין פנינגטון בפרק "Through the Darkness" 2013 פוארו Agatha Christie's Poirot ג'וליה קרסטיירס בפרק "Elephants Can Remember" 2014 האב בראון Father Brown ליידי לוויניה פרייד בפרק "The Pride of the Pryde" 2015–2018 פולדארק Poldark הדודה אגאתה סדרת טלוויזיה (26 פרקים) 2015 חדר מיון Casualty פרנסס בארט בפרק "The Long Haul" 2016 רציחות במידסומר Midsomer Murders סילביה לנארד בפרק "The Village that Rose from the Dead"

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1933
קטגוריה:בריטים שנולדו ב-1933